यज्ञ

विषय सूची-य

 यज्ञ यज्ञ - भारतीय संस्कृति की सारी बसुन्धरा को दी गयी ऐसी महत्वपूर्ण देन है, जिसे सर्वाधक फलदायी एवं पर्यावरण केन्द्र इको सिस्टम के ठीक बने रहने का आधार माना जा सकता है । यज् - धातु से बना यज्ञ - देवपूजन, परमार्थ के बाद तीसरे अंतिम अर्थ 'संगतिकरण' सज्जनों के संगठन, राष्ट्र को समर्थ सशक्त बनाने वाली सत्ताओं के एकीकरण के अर्थ को परिभाषित करता है । यज्ञ परमार्थ प्रयोजन के लिए किया गया एक उच्चस्तरीय पुरुषार्थ है । अन्तर्जगत में दिव्यता का समावेश कर प्राण की अपान में अपना की प्राण में आहुति देकर जीवन रूपी समाधि को समाज रूपी यज्ञ में होम करना ही वास्तविक यज्ञ है । भावनाओं में यदि सत्प्रवृत्ति का समावेश होता चला जाय तो यही वास्तविक यज्ञ है ।  महायज्ञैश्च यज्ञैश्च ब्राह्मीयं क्रियते तनुः  की मनुस्मृति की उक्ति के अनुसार सर्वश्रेष्ठ यज्ञ वह है, जिससे व्यक्ति ब्रह्ममय-ब्राह्मणत्व भरा देवोपम जीवन जीते हुए स्वयं-को अपने शरीर, मन,अन्तःकरण को परिष्कृत करता हुआ चला जाता है । यज्ञ शब्द मात्र 'स्वाहा'-मंत्रों के माध्यम से आहुति दिये जाने के परिप्रक्ष्य में नहीं किया जाना चाहिए । यज्ञीय जीवन से आशय है-परिष्कृत देवोपम व्यक्तित्व । वास्तविक देव पूजन यही है कि व्यक्ति अपने अंतः में निहित देव शक्तियों को यथोचित सम्मान देते हुए उन्हें निरन्तर बढ़ाता चले । यज्ञ शब्द के अर्थ को समझाते हुए कहा गया है समग्र जीवन को यज्ञमय बना लेने को ही वास्तविक यज्ञ कहते हैं । यज्ञार्थ् कर्मणोऽन्यत्र लोकोऽयं कर्मबंधनः गीता वाक्य के अनुसार यज्ञीय जीवन जीकर किये गये कर्मो वाला जीवन ही श्रेष्ठतम जीवन है । इसके अलावा किये गये सभी कर्म बंधन का कारण बनते हैं व जीवात्मा की परमात्म सत्ता से एकाकार होने की प्रक्रिया में बाधक सिद्ध होते हैं । इस समग्र सृष्टि के क्रियाकलाप ' यज्ञ' रूपी धुरी के ओर ही चल रहें हैं । ऋषियों ने अयं यज्ञो विश्वस्य भुवनस्य नाभिः (अथर्ववेद ९. १५. १४) कहकर यज्ञ को भुवन की-इस जगती की सृष्टि का आधार बिन्दु कहा है । स्वयं गीता में श्रीकृष्ण ने कहा है- सहयज्ञाः प्रजाः सृष्टा पुरोवाच प्रजापतिः । अनेन प्रसविष्यध्वमेष वोऽस्तवष्ट कामधुक्॥ अर्थात-प्रजापति ब्रह्मा ने कल्प के आदि में यज्ञ सहित प्रजाओं को रचकर उनसे कहा कि तुम लोग इस यज्ञ कर्म के द्वारा वृद्धि को प्राप्त होओ और यह यज्ञ तुम लोगों को इच्छित भोग प्रदान करने वाला हो । वास्तविक देव पूजन यही है कि व्यक्ति अपने अंतः में निहित देव शक्तियों को यथोचित सम्मान देते हुए उन्हें उन्हें निरन्तर बढ़ाता चले ।